Neeme Armolik

Neeme Armolik (12. juuli 1919 Neeruti, Päidla vald, Tartumaa – 21. märts 2010 Täby, Rootsi) oli eesti põllumajandusteadlane.

1937. aastal lõpetas ta Jäneda Põllutöökeskkooli. Aastatel 1938–1939 õppis Tartu Ülikoolis agronoomiat. Seejärel õppis sõjakoolis. Sõja puhkemisel mobiliseeriti Punaarmeesse, 1941. aasta suvel langes sakslaste kätte. 1943. aasta novembris läks Soome, teenis Soome mereväes (lipnik, 1944). 1944. aasta septembris peale teenistusest vabastamist siirdus Rootsi. 1950. aastal lõpetas Uppsala Ülikooli agronoomia erialal.Peep Pillak, Heini Vilbiks (koostajad). Soomepoiste elulood. Grenader, 2015

1955. aastal kaitses ta USA-s Wisconsin-Madisoni Ülikoolis doktorikraadi väitekirjaga "Deterioration of barley in storage by microorganisms"WorldCat. Neeme Armolik. Deterioration of barley in storage by microorganisms. PhD dissertation. University of Wisconsin-Madison, 1955

Töötas teadurina Stockholmi Kuninglikus Tehnikainstituudis ja agronoomia õppejõuna Kanadas.

Viited

Kategooria:Eesti põllumajandusteadlased
Kategooria:Mereväe soomepoisid
Kategooria:Uppsala Ülikooli vilistlased
Kategooria:Wisconsini Ülikooli vilistlased
Kategooria:Eestlased Kanadas
Kategooria:Eestlased Rootsis
Kategooria:Sündinud 1919
Kategooria:Surnud 2010